Інтэлектуальная гульня “Я люблю Беларусь”(для 3-4класаў)

**Тэма:** Пазакласнае мерапрыемства“Гучы, роднае слова”

**Мэты:** узбагаціць слоўнікавы запас вучняў “гаваркімі”, устарэлымі словамі, неалагізмамі, фразеалагізмамі;

успомніць паходжанне назваў некаторых беларускіх гарадоў, рэк і азёр;

развіваць творчыя здольнасці дзяцей, творчае мысленне, уяўленне;

выхоўваць пачуццё калектывізму, любоў і павагу да роднай мовы.

**Форма правядзення**: інтэлектуальная гульня

**Ход занятку:**

**І. Уступная частка**

*Настаўнік:* Прывітанне, паважаныя сябры!

Сёння мы і зноў адкрываем, як свет нанова – беларускае роднае слова.

Пералівістае – як каменьчык,

Цёплае – як …агеньчык,

Светлае – як маланка,

Ціхае – як …калыханка.

Вось такія беларускія нашы словы. Яны захапляюць сваёй прыгажосцю і самабытнасцю.

Сённяшняе мерапрыемства у нас будзе незвычайным. Мы правядзем яго ў форме гульні “Я люблю Беларусь” па тэме “Гучы, роднае слова”. Сёння мы ўспомнім мноства цікавых беларускіх слоў. Калі ласка, дзеці, займіце свае месцы за гульнявымі сталамі.

*Гучыць музыка “Я люблю Беларусь” і суправаджаецца паказамі слайдаў пра Радзіму.*

*Настаўнік:*

У гульні прымае удзел дзве каманды:

каманда “Куфар” і яе капітан …….;

каманда “Тэлечат” і яе капітан ……..

Камандам трэба было не толькі прыдумаць назву, але і растлумачыць яе.

Слова камандзе “Куфар”.

*Капітан:* Куфар – гэта устарэлае слова. Цяпер яно амаль не ўжываецца. Па-руску “куфар” – гэта сундук. Раней у яго складвалі розныя рэчы. Цяпер яго замяніла шафа.

Калі ласка, на кірмаш

Запрашае куфар вас!

Ёсць ручнік тут, капялюш,

І сурвэткі , і абрус.

Ёсць прыгожыя каралі –

Іх бабулечкі збіралі.

*Настаўнік:* А цяпер слова камандзе “Тэлечат”

*Капітан:* Тэлечат – складанае слова: “тэле” – значыць далёка, “чат”- зносіны паміж людзьмі. А “тэлечат” – гэта сродак абмену паведамленнямі на адлегласці, часцей за ўсё пры дапамозе SMS. Слова “тэлечат” – неалагізм, бо з’явілася не так даўно.

Мы запрашаем вас у ноу-краму

Набыць сучаснага тавару.

Ёсць смартфон, ноутбук, тэлефон.

Ёсць камп’ютар, планшэт і айфон.

Можна выйсці з яго ў інтэрнэт,

Аб жыцці сваім зняць сюжэт.

*Настаўнік:*

Малайцы дзеці, вы вельмі добра прадставілі свае каманды і я думаю, што гатовы да спаборніцтва. Дапамагаць ацэнваць вашы адказы будуць сёння мае памочнікі. У канцы гульні падвядзем вынікі і выявім пераможцаў.

**ІІ. Галоўная частка**

***1. Конкурс“Гаваркія словы”.***

У “гаваркіх” словах назва можа вельмі многа расказаць, трэба толькі ўважліва іх слухаць. Ваша задача знайсці “гаваркія” словы і растлумачыць , чаму вы іх выбралі. Працуеце ўсёй камандай. Калі падрыхтуецеся, то пакажаце сваю гатоўнасць.

*Заданні на картках для кожнай каманды (дадатак 1)*

Парэчкі, суніцы, чарніцы, брусніцы.

Варона, снягір, бусел, журавель.

Дарога, машына, кветка,гасцінец.

Валошкі, лілеі, касачы, вяргіні.

Сарока, верабей, жаваранак, крыжадзюб.

Ручнік, коўдра, абрус, дыван.

*Настаўнік: А зараз хвілінка-весялінка.*

***2. Жарт***

***Стар. брат*:** - Што ты ўвесь час глядзіш на мой нос?

***Мал.брат:*** - Я шукаю там экзамены.

***Стар.брат:*-** Якія экзамены?

***Мал.брат:*-** Бабуля гаварыла, што ў цябе экзамены на носе.

*Настаўнік:* Дзеці, а як вы разумееце гэты выраз? (экзамены будуць вельмі хутка, праз кароткі час). Што гэта такое?

***3. Конкурс “Фразеалагізмаў”.***

Трэба уважліва слухаць тлумачэнні і здагадацца пра якое слова з фразеалагізма ідзе размова.

*Заданні па чарзе вусна задаюцца кожнай камандзе (дадатак 2)*

Яго трэба трымаць за зубамі, каб не выдаць тайну; за яго цягнуць, калі хочуць пачуць добры адказ; ім чэшуць занадта балбатлівыя людзі.(***Язык***)

Не кветкі, а вянуць; не далоні, а імі хлопаюць, калі чагосьці не разумеюць; не адзенне, а іх развешваюць занадта даверлівыя людзі.(***Вушы***)

Яе таўкуць у ступе, носяць у сіце, калі робяць бескарысную справу; яе набірпюць у рот, калі не хочуць гаварыць. (***Вада***)

Ён у галаве легкадумнага чалавека; даюць параду шукаць яго ў полі, кале неспадзявана што-небудзь знікае; на яго кідаюць словы і грошы, якія чалавек не цэніць***.(Вецер)***

Імі людзі кідаюцца, калі неабдумана што-небудзь гавораць; іх бяруць назад, калі адмаўляюцца ад дадзенага абяцання. ***(Словы***)

Яе просіць дзіравы абутак; яна ў галаве ў блытаніка; яе заварваюць, калі пачынаюць непрыемную клапатлівую справу, а потым расхлёбваюць, каб рашыць праблему.(***Каша)***

*Падвядзенне вынікаў конкурса (колькасць балаў)*

*Настаўнік :* У пахучым куфры важна ўсё ляжала,

Што сама бабуля працай рук прыдбала.

Давайце зазірнем у бабулін куфэрак і ўбачым, што ў ім ляжыць.

***4. Конкурс “Рэчы з бабулінага куфара”***

Кожнай камандзе па чарзе трэба назваць рэч з бабулінага куфара так, як яна называлася ў мінулым.

*На слайдах паказваюцца малюнкі з рэчамі. Пасля таго, як каманда назаве яе, высвечваецца подпіс рэчы (праверка парвільнасці і выстаўленне балаў).*

***5. Конкурс капітанаў “Тлумачэнне слоў”***

Капітан атрымлівае карткі са словамі і павінен растлумачыць слова сваёй камандзе, каб яны яго зразумелі і правільна назвалі.Увага, нельга ўжываць пры тлумачэнні аднакаранёвыя словы, бо яны лічацца падказкай.

Выйграе тая каманда, якая назаве правільна больш слоў за 1 хвіліну.

*Словы для тлумачэння (дадатак 3)*

Шафа, верас, бабёр, вяселле, дуб, інтэрнэт, тэлефон, снег, гасцінец, арэх, сонейка, акварыум, воўк, заяц, аквапарк, дзьмухавец, незабудкі, рэклама, пралеска, люты, самалёт і іншыя

***6. Музычная паўза. Песня “Музыкі”***

*Настаўнік:*Мы крышку адпачылі, павесяліліся, а цяпер працягваем нашу гульню.

***7. Конкурс “Рэдактар”***

Працаваць будзеце за камп’ютарамі. Вам патрэбна да запазычанага слова падабраць уласнабеларускае слова, якое адпавядае яму па лексічнаму значэнню.

Падлічваць вашы правільныя і няправільныя адказы будзе камп’ютарная праграма. Калі заданні будуць выканавы, вы ўбачыце колькасць набраных вамі балаў за гэту работу. Будзьце вельмі ўважлівыя, прыслухоўвайцеся адзін да аднаго, бо паправіць памылку камп’ютар вам не дазволіць. Можна пачынаць работу.

*Словы для работы за камп’ютарамі:*

Асістэнт памочнік

Дыскусія спрэчка

Афіша аб’ява

Аналогія падабенства

Мемуары успамін

*(Падвядзенне вынікаў па заданню)*

***8. Конкурс “Родная мова”***

У нашай роднай мове вельмі многа цікавых слоў. Дома кожная каманда шукала такія беларускія словы. Зараз мы ўбачым якія словы яны падрыхтавалі.

Капітан называе слова і тры яго тлумачэнні. Але правільным з’яўляецца толькі адно тлумачэнне, а якое яно і павінны здагадацца сапернікі.

***Словы для гульні:***

**Палясоўшчык**

Прыбіральшчык, Чалавек, які займаецца Лясны вартаўнік,

які працуе з пыласосам. распілам драўніны. Ляснік.

**Аблавуха**

Пагоня за зайцам або Хвароба на запаленне Шапка, у якой

паляванне на яго. вушэй. апускаюцца вушы.

***9. Конкурс “Грамацеі”***

Для кожнай каманды на слайдзе дадзены малюнак. Трэба напісаць яго назву ў адпаветнасці з нормамі беларускага правапісу.

*Увага:* члены каманды па чарзе запісваюць па адной літары слова, можа быць надрадковы знак або злучок. Пачынае капітан і перадае картку далей. Калі слова будзе запісана цалкам, капітан паднімае картачку.

*Словы для запісу:*КА М П ‘ Ю Т А Р П А Ш Т А Л Ь Ё Н

*(Суаднясенне з подпісамі на слайдах, назначэнне балаў за заданне)*

***10. Конкурс “Дзень нараджэння”***

Вы любіце святкаваць свой дзень нараджэння? Прапаную вам гульню, у якую можна пагуляць са сваімі сябрамі на гэта цудоўнае свята. А назавем яе “Мая Беларусь”.

Я буду хутка задаваць пытанні пра нашу Радзіму. А вы павінны хутка адказваць, называючы словы-назвы нашай Беларусі. Чым больш вы дасце правільных адказаў, тым больш прынясеце балаў сваёй камандзе. А … і … будуць сачыць за гэтым.

Сядайце калі ласка па кругу і будзем перадаваць такі цудоўны падарунак. Калі вы не ведаеце правільнага адказу, я лічу да трох і перадаем падарунак далей, а пытанне паўтараецца. *Пытанні да гульні (дадатак 4)*

1.Самы старажытны горад Беларусі?

2.Сталіца нашай краіны?

3.Край з блакітнымі вачыма?

4.Самае вялікае возера Рэспублікі Беларусь?

5.Горад, які носіць назву дрэва?

6.Назва якой ракі можа паходзіць ад слова “нямко” – ціхі, спакойны, павольны?

7.Паходжанне назвы якога горада звязана з ручаём Гамяюк?

8.Горад, герб якога прадстаўлены залатым львом з сярэбранай стралой?

9.На месцы якога горада купец высцілаў бяростаю шлях праз дрыгву?

10.Якая рака мае 15 прытокаў і ў старажытнасці называлася “тры на пяць”?

11.Назва якога гарада пайшла ад слоў “агароджанае месца”?

12.Якую назву, звязаную з лесам, атрымала частка Беларусі?

13.Якое возера па легендзе ўзнікла на месцы горада?

14.Горад, які ўзнік на месцы, дзе яго жыхары выкралі ў татар “залатога” барана?

15.Назва якога горада пайшла ад імя хлопца, які адважыўся знайсці папараць-кветку, але яна не прынесла яму шчасця і радасці?

16.Горад, назва якога паходзіць ад імя князя?

*(Падвядзенне вынікаў конкурса)*

*Настаўнік:*Малайцы, дзеці, вы добра ведаеце сваю Радзіму. Займіце свае месцы за гульнявымі сталамі.

***11. Нас чакае заключны конкурс, які называецца “Сінквейн”***

Кожная каманда павінна скласці сінквейн па тэме сённяшняй гульні.

**Словы**

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_

**ІІІ. Заключная частка**

*Падвяденне вынікаў інтэлектуальнай гульні, узнагароджванне яе пераможцаў і ўдзельнікаў.*

***Настаўнік:*** Жадаю вам, дзеткі, і далей лагодна

Мовай народа валодаць свабодна.

А каб было ў жыцці вам лягчэй,

Мову сваю вывучайце хутчэй.

Вучыце яе не таму, што маднейшая

А таму, што за ўсе раднеўшая.

**Дадатак 1**

Парэчкі, суніцы, чарніцы, брусніцы.

Варона, снягір, бусел, журавель.

Дарога, машына, кветка,гасцінец.

Валошкі, лілеі, касачы, вяргіні.

Сарока, верабей, жаваранак, крыжадзюб.

Ручнік, коўдра, абрус, дыван.

**Дадатак 2**

Яго трэба трымаць за зубамі, каб не выдаць тайну; за яго цягнуць, калі хочуць пачуць добры адказ; ім чэшуць занадта балбатлівыя людзі.(***Язык***)

Не кветкі, а вянуць; не далоні, а імі хлопаюць, калі чагосьці не разумеюць; не адзенне, а іх развешваюць занадта даверлівыя людзі.(***Вушы***)

Яе таўкуць у ступе, носяць у сіце, калі робяць бескарысную справу; яе набірпюць у рот, калі не хочуць гаварыць. (***Вада***)

Ён у галаве легкадумнага чалавека; даюць параду шукаць яго ў полі, кале неспадзявана што-небудзь знікае; на яго кідаюць словы і грошы, якія чалавек не цэніць***.(Вецер)***

Імі людзі кідаюцца, калі неабдумана што-небудзь гавораць; іх бяруць назад, калі адмаўляюцца ад дадзенага абяцання. ***(Словы***)

Яе просіць дзіравы абутак; яна ў галаве ў блытаніка; яе заварваюць, калі пачынаюць непрыемную клапатлівую справу, а потым расхлёбваюць, каб рашыць праблему.(***Каша)***

**Дадатак 3**

***Словы для тлумачэння:*** шафа, верас, бабёр, вяселле, дуб, інтэрнэт, тэлефон, снег, гасцінец, арэх, сонейка, акварыум, воўк, заяц, аквапарк, дзьмухавец, незабудкі, рэклама, пралеска, люты, самалёт і іншыя.

**Дадатак 4**

1.Самы старажытны горад Беларусі?

2.Сталіца нашай краіны?

3.Край з блакітнымі вачыма?

4.Самае вялікае возера Рэспублікі Беларусь?

5.Горад, які носіць назву дрэва?

6.Назва якой ракі можа паходзіць ад слова “нямко” – ціхі, спакойны, павольны?

7.Паходжанне назвы якога горада звязана з ручаём Гамяюк?

8.Горад, герб якога прадстаўлены залатым львом з сярэбранай стралой?

9.На месцы якога горада купец высцілаў бяростаю шлях праз дрыгву?

10.Якая рака мае 15 прытокаў і ў старажытнасці называлася “тры на пяць”?

11.Назва якога гарада пайшла ад слоў “агароджанае месца”?

12.Якую назву, звязаную з лесам, атрымала частка Беларусі?

13.Якое возера па легендзе ўзнікла на месцы горада?

14.Горад, які ўзнік на месцы, дзе яго жыхары выкралі ў татар “залатога” барана?

15.Назва якога горада пайшла ад імя хлопца, які адважыўся знайсці папараць-кветку, але яна не прынесла яму шчасця і радасці?

16.Горад, назва якога паходзіць ад імя князя?